Borgarknapuras
Borgarknapuras (far. Borgarknappur) – kalnas Suvurojaus saloje, Fareruose. Iškilęs 574 m virš jūros lygio. Stūkso salos centre, į vakarus nuo Hovo, į pietryčius nuo Famjino, į pietvakarius nuo Oraviko ir į šiaurę nuo Vaguro. Vakaruose stūkso Borginas (570 m) ir pietuose Hvanafelis (558 m). Prieš nutiesiant kelius buvo naudojami negrįsti takeliai per kalnus tarp kaimų, kurie dabar naudojami turistų ar žmonių, kurie mėgsta vaikščioti gamtoje.